**Fletting:** Det er foreslått at *Fri Oslo og Viken* blir flettet inn i denne artikkelen eller seksjonen. (Diskusjon).

**Fri – foreningen for kjønns- og seksualitetsmangfold** (tidligere **Landsforeningen for lesbiske, homofile, bifile og transpersoner**, LLH) er en medlemsorganisasjon for homofile, lesbiske, bifile og transpersoner i Norge. Foreningen arbeider for likestilling og mot alle former for diskriminering på bakgrunn av kjønn og seksualitet i Norge, og i verden for øvrig.

FRI er en videreføring av Det norske forbundet av 1948 og flere andre organisasjoner, som ble samlet i Landsforeningen for lesbisk og homofil frigjøring (LLH) i 1992. LLH endret navn til Landsforeningen for lesbiske, homofile, bifile og transpersoner i 2008 og tok navnet FRI i 2016.

FRI hadde per 2021 20 ansatte og rundt 4 100 medlemmer i elleve fylkeslag. Organisasjonen er åpen for alle som støtter organisasjonens politikk. Et større antall medlemmer bidrar med frivillig innsats. FRI har hovedkontor i Oslo.

Foreningen står bak Pride-markeringer på mange ulike steder i Norge.

Historie
--------

20. mai 1950 ble det holdt konstituerende møte i Oslo for den første norske foreningen for homofile, en underavdeling av det danske Forbundet af 1948. Det ble starten på det organiserte arbeidet for homofiles rettigheter i Norge. I 1953 skiftet organisasjonen navn til Det norske forbundet av 1948 (DNF 48). Homofili var på denne tiden straffbart i Norge (Straffeloven § 213, 1902-1972) og dessuten en psykiatrisk diagnose (WHO Diagnose 302 II: Seksuelt avvik - mental forstyrrelse). Det skulle gå 15 år fra starten av organisasjonen til noen representerte den i full åpenhet; Kim Friele var fra 1965 åpent lesbisk og redaktør for DNFs første tidsskrif, 'OSS'. Hun tok over som leder av DNF i 1968, og ble i 1971 generalsekretær i DNF, en posisjon hun hadde frem til 1989. I 1976 ble DNF 48 splittet, og en fraksjon opprettet Fellesrådet for homofile organisasjoner. Blant disse var Lesbisk Bevegelse. Disse ble igjen samlet da LLH ble opprettet 29. november 1992. 

På landsmøtet i juni 2008 ble organisasjonens navn endret fra «Landsforeningen for lesbisk og homofil frigjøring» til det som tidligere hadde vært forkortelsen, nemlig «LLH», som da sto for «Landsforeningen for lesbiske, homofile, bifile og transpersoner». På landsmøtet i 2016 byttet organisasjonens navn til FRI, foreningen for kjønns- og seksualitetsmangfold.

### Terrorangrepet i 2022

I juni 2022 ble arrangementet Oslo Pride, som arrangeres av Fri i Oslo, avlyst som følge av masseskytingen i Oslo 2022. Leder for Ekstremismekommisjonen Cathrine Thorleifsson og Amnesty International satte angrepet i sammenheng med et mønster med økte angrep på LHBT+-personer og Pride i Norge og Europa, både på lukkede ekstremistiske nettforum og på åpne sosiale medier.

### Ledere i FRI

* 1992–1998 Gro Lindstad
* 1998–2002 Knut Sverre Bjørndalen Røang
* 2002–2004 Tore Holte Follestad
* 2004–2008 Jon Reidar Øyan
* 2008–2011 Karen Pinholt
* 2011–2015 Bård Nylund
* 2016–2020 Ingvild Endestad
* 2020–2023 Inge Alexander Gjestvang
* 2023– Hilde Arntsen

Lokallag og undergrupper
------------------------

FRI er en landsdekkende organisasjon med ti fylkeslag. De største er FRI Oslo og Viken, FRI Vestland, FRI Rogaland, FRI Agder og FRI Trøndelag.

FRIs lokallag har en rekke aktivitetsgrupper, hvorav de fleste er organisert under FRI Oslo og Viken. 

Skeiv Ungdom er ungdomsorganisasjonen som ble dannet ut av FRI 6. august 2004 på Utøya i Buskerud.

Se også
-------

* Diagnoseutvalget ReviseF65
* Det norske forbundet av 1948
* Skeiv Ungdom
* Gruppe Lambda
* Homobevegelsen
* LHBTIQ

Referanser
----------

1. 1 2  .
2. ↑  Dette mener FRI Arkivert 9. november 2017 hos Wayback Machine. hentet 9.11.17
3. ↑  Organisasjon
4. ↑
5. ↑  Berge, Birger. (2017, 9. november). Homobevegelsen I Noreg. I Store norske leksikon. Hentet 9. november 2017.
6. ↑  «Ekspert roper varsku: – Dessverre har det blitt mer vanlig at hets mot skeive blir bejublet». *Nettavisen*.
7. ↑  «Går av som leder i FRI». *FRI - Foreningen for kjønns- og seksualitetsmangfold*. Besøkt 2. desember 2023.
8. ↑  Engesbak, Reidar (2. desember 2023). «Hilde Arntsen er ny FRI-leder». *blikk.no*. Besøkt 2. desember 2023.
9. ↑  «FRI Vestland». *FRI - Foreningen for kjønns- og seksualitetsmangfold*. Besøkt 28. juni 2020.

Litteratur
----------

* Homobevegelsen i Noreg, artikkel hos Store norske leksikon
* Frå forbod mot homoseksualitet til lovregulering av homofilt samliv, artikkel hos Norgeshistorie.no

Eksterne lenker
---------------

* (no) Offisielt nettsted Rediger på Wikidata

* (no) Offisiell blogg Rediger på Wikidata
* (no) Fri – foreningen for kjønns- og seksualitetsmangfold på Twitter Rediger på Wikidata

* (no) Fri – foreningen for kjønns- og seksualitetsmangfold på Facebook Rediger på Wikidata

* (no) Fri – foreningen for kjønns- og seksualitetsmangfold på Instagram Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Brønnøysundregistrene
 |